Hei! Olen Isa ja jatkan nyt uushenkisyydestä eli New Age:sta, -
mutta vähän eri näkökulmasta kuin aiemmin: -
Miten uushenkisyys näkyy myös kristillisellä rintamalla?
Ensimmäiseksi nostan Vetovoiman lain (Law of Attraction).
Perusidea on, että pystyt ajatustesi, tunteidesi ja sanasi voimalla -
manifestoimaan asioita elämääsi sen mukaan, miten vahva uskosi on.
Usko, sanat, jopa Raamatun jakeet ovat voima ympäristömanipulointiin.
Voit saada talon, puolison, terveyttä, rahaa, työpaikan, -
menestystä, mitä vaan. Jeesus oli ko. ajattelun mukaan tiennäyttäjä, -
esimerkki siitä, miten kristityn tulee käyttää -
vetovoiman lakia ja uskon voimaa.
Olemme kaikki Jumalan inkarnaatioita, "Little Gods".
Luomme oman todellisuutemme ja hallitsemme kohtaloamme -
sanojen ja uskon voimalla. Kuulostaa aika lailla -
käärmeeltä Edenin puutarhassa: "Teistä tulee Jumalan kaltaisia."
Monilla kristityillä voi olla myös visualisointikartta, -
johon laitetaan kuvia asioista, joita haluttaisiin omaan elämään, -
esim. talo, parempi puoliso, loma, auto.
Halutaan elää 'parasta elämää nyt', 'your best life now'.
Visualisoinnin, kuvien katsomisen ja affirmaatioitten kautta -
pyritään tämä saavuttamaan.
Affirmaatioissa puhutaan itselle: minä olen menestynyt, -
minä olen kaunis jne. Näitä toistamalla pyritään saamaan ne asiat -
omaan todellisuuteen todeksi.
Koko ajan elät siis hyvin korkeaenergisessä positiivisuudessa, -
jotta vedät positiivisia asioita puoleesi.
Jos ajattelet negatiivisesti, niin vedät puoleesi negatiivisia asioita.
Se antaa kyllä ihmiselle aika raskaan taakan kantaa.
Vetovoiman laki -ajatteluun liittyy myös karminen ajattelu: -
mitä teet jollekin toiselle, niin teet samoin itsellesi.
Tämä ajattelu on jo hyvin laajalle levinnyt länsimaissa -
ja myös kristillisyyden piirissä.
Tätä on paljon USA:ssa eri kirkkokunnissa -
ja uuskarismaattisuudessa, mutta on levinnyt myös jo ympäri maailman.
Vetovoiman laki perustuu siis Jeesuksen opetusten -
ja Raamatun väärintulkintaan. Asia kuulostaa kristilliseltä, -
ja jotkut voivat ajatella tätä -
vain yhtenä henkisemmän kristillisyyden muotona.
Tätähän Jeesus oikeasti tarkoitti puheellaan! Näin ei kuitenkaan ole.
Tunteet/ajatukset tietysti vaikut- tavat terveyteemme/hyvinvointiimme,
mutta ei siksi, että olisimme yhteydessä universaaliin energiaan, -
joka vaikuttaisi meihin omien ajatustemme kautta.
Jumala ei myöskään Sanassaan lupaa täydellistä fyysistä terveyttä -
tällä puolen taivaan tai parasta elämää nyt.
Tästä esimerkkeinä VT:ssa Job ja UT:ssa Paavali.
Vasta taivaassa voimme odottaa täydellistä parantumista.
Apostolitkin olivat köyhiä, halveksittuja, vainottuja, -
ja Jeesus lupasi, että Hänen omiaan kohdellaan huonosti maailmassa.
Vaikeuksia tulee olemaan. Paavali jopa kerskasi -
saamastaan pistävästä piikistä ruumiissaan.
Jumalan mukaan Hänen voimansa tulee täydelliseksi heikkoudessa.
Niinpä Paavali sanoi iloitsevansa heikkoudesta, loukkauksista, -
vaikeuksista, vainoista ja ahdingoista Kristuksen tähden.
Juuri heikkona olen voimakas. Elämä ei ollut parasta sillä hetkellä.
No, raha-asioihin ja menestymiseen positiivisuus voi vaikuttaa -
ehkä motivoiden kovempaan työhön ja viisaampaan rahankäyttöön.
Se ei silti ole maaginen menetelmä, -
jolla vetäisimme automaattisesti puoleemme menestystä ja rahaa.
1. Tim. 6 puhuu oikeasta ja väärästä rikkaudesta.
Jakeessa 10 sanotaan suoraan: -
Jumala ei halua meidän keräävän rikkauksia maan päälle, -
koska niitä kukaan ei saa mukaansa.
Hän kehottaa meitä keräämään rikkauksia taivaaseen.
Menestysteologia opettaa, että voimme rikastua ja haalimme rahaa.
Heihin mielestäni sopii hyvin 2. Piet. 2:14, 19.
"He viekoittelevat ihmisiä, jotka eivät ole vielä varmalla pohjalla, -
ja ahneudessa he ovat mestareita." "He lupaavat näille vapautta, -
vaikka itse ovat turmeluksen orjia: kenen voittama ihminen on, -
sen orja hän on."
Vetovoiman lain parissa Jumala nähdään - jos Hänelle on tilaa -
universaalina energiana ja voimana, jota voimme manipuloida -
omilla ajatuksillamme, tunteillamme ja sanoillamme.
Jumala-käsitys on vähän panteistinen. Jumala on osana kaikkea.
Vetovoiman laki kieltää persoonallisen Jumalan, -
jolla on tunteet, ajatukset sekä kaikkivaltiaan hallitsija-Jumalan, -
kaikkitietävän, jolla on kaikki täysin hallinnassaan.
Jumalalla ON Raamatun mukaan kaikki hallussa ja -
suunnitelma jokaiselle.
Katoavien aarteitten perässä juoksemisen sijaan -
meidän tulisi etsiä läheistä suhdetta ja sitä, -
että tuntisimme Jumalan ja Hänen ajatuksensa yhä paremmin.
Senhän saamme lukemalla Raamattua.
Omat ajatuksemme ja tahtomme muuttuvat pikkuhiljaa yhä enemmän -
Jumalan tahdon mukaisiksi. Alamme haluta elämäämme samoja asioita, -
mitä Jumalakin haluaa. Silloin Jumala niitä meille mielellään antaa.
Jumalan tahto elämäämme onkin varmaan tuhat kertaa parempi, -
kuin mitä itse osaisimme edes pyytää.
Sitten muita New Age:sta vaikuttavia asioita on Oneness eli ykseys.
Sitä voi kutsua myös Kristus-tietoisuudeksi.
Sen mukaan me, ympäröivä maailma ja universumi olemme yhtä.
Olemme hetkessä, olemme läsnä. Siihen ei kuulu tuomitsemista, -
ei pelkoa, vaan tasa-arvo olevaisten kesken.
Olemme kaikki samaa Henkeä isolla H:lla.
Kaikki kärsimykset ja muut johtuvat siitä, -
että olemme ajatelleet olevamme erillämme tuosta ykseydestä.
Olemme unohtaneet olevamme osa sitä. Yhteys on rikki.
Jos voimme korjata sen, niin voimme luoda maailman, -
jossa on vain rauhaa ja harmoniaa.
Kristinuskon piirissä tämä voi näyttäytyä niin, -
että haluamme kristittyjen olevan yhtä hinnalla millä tahansa.
Siitä on tavallaan tullut jopa oma evankeliuminsa.
Jotkut sanovat, ettei kristittyjen kesken saisi olla erimielisyyksiä.
Koskaan ei saisi huomauttaa mistään, vaikka oppi olisi väärä.
Emme halua olla suvaitsemattomia. Erimielisyys on epäraamatullista.
Meitä ei ole kumminkaan tarkoitettu Raamatun mukaan vaikenemaan, -
jos huomaamme väärää opetusta, huonoa tulkintaa/teologiaa.
Meillä on vastuu. Saamme tuomita, mutta OIKEIN.
Matteuksen evankeliumin 7. luku.
Efesolaiskirje 5:6-11 puhuu siitä, -
miten meidän tulisi tuoda väärät opit esille ja irtautua niistä itse.
Raamattu varoittaa monista vääristä ja epäaidoista asioista.
Se mainitsee väärät profeetat, väärät kristukset, -
väärät jumalat, apostolit, enkelit, väärät henget, -
väärät ihmeet ja merkit, väärät kristityt, -
väärät opit ja väärän evankeliumin. Paavali kirjoittaa: -
"Olen hämmästynyt, kun te näin pian olette luopumassa hänestä, -
joka on armossaan kutsunut teidät, -
ja olette siirtymässä toisenlaiseen evankeliumiin.
Mitään toista evankeliumia ei kuitenkaan ole.
Jotkut vain hämmentävät teidän ajatuksianne ja koettavat vääristää -
Kristuksen evankeliumia. Julistipa kuka tahansa teille evankeliumia, -
joka on vastoin meidän julistamaamme - vaikkapa me itse -
tai vaikka taivaan enkeli - hän olkoon kirottu."
Kristityille kaiken julistuksen ja opetuksen mitta on Raamattu.
2. Tim. 3:16: "Jokainen pyhä, Jumalan Hengestä syntynyt kirjoitus
on hyödyllinen opetukseksi, nuhteeksi, ojennukseksi -
ja kasvatukseksi Jumalan tahdon mukaiseen elämään."
Kolmas asia on uskonnollinen pluralismi, -
ajatus, että kaikki uskonnot ja elämänkatsomukset ovat yhtä totta.
Kaikilla on sama arvo ja ne vievät Jumalan luo tavalla tai toisella.
Mikään niistä ei ole väärässä.
Jos puhut vain yhdestä tiestä Jumalan luo, se on kapeakatseisuutta -
ja rakkaudettomuutta. Raamattu jää usein tässä sivuun, -
ja kristityn käsite uudelleen- määritellään ylisuvaitsevaiseksi.
Ironista kyllä, Jeesus teki tarkkoja väitteitä siitä, kuka Hän on.
Me kutsumme itseämme kristityiksi, koska seuraamme Jeesusta -
ja luotamme Häneen pelastajanamme.
Monet kuitenkin kiistävät tämän kristillisenä viestinä.
Näin New Age tulee kuvaan mukaan.
Tämä johtaa helposti synkretismiin eli kristinuskoon sulautetaan -
maailmasta paremmin suvaittuja ja suositumpia uskomuksia -
ja tapoja ajatella, jotta saadaan oma viesti paremmin perille.
Tämä johtaa hajuttomaan/ mauttomaan hybridikristillisyyteen.
Se tuntuu sopivan paremmin kaikille. Ei haluta loukata ketään.
Kristityksi voi tulla ilman, että edes kuulee -
todellista kristillistä viestiä ja evankeliumia.
Olemme puolivälissä tätä teemaa, ja aika on loppumassa, -
joten jatkan samasta aiheesta vielä ensi jaksossa.
Hyvää illanjatkoa!
Tekstitys: Tuula-Riitta Virrankare